
,, LIETUVOS POLICIJA“  NUOSTATAI  2016-2017 m. 

I. BENDROSIOS NUOSTATOS

1. Mokinių pilietinės akcijos - rašinių konkurso ,,Lietuvos policija“ (toliau – Konkursas) nuostatai reglamentuoja Konkurso organizavimo tvarką, prioritetus, reikalavimus, darbų pateikimo konkursui, vertinimo, dalyvių skatinimo tvarką ir kitas su Konkurso organizavimu susijusias veiklas. 
2. Konkurso organizatoriai: Lietuvos policijos veteranų asociacija, Lietuvos istorijos mokytojų asociacija. Partneriai: UAB ,,Ekskomisarų biuras“, Vilniaus privati gimnazija, Petras Liubertas – pirmasis Lietuvos policijos generalinis komisaras.
3. Konkurso tikslas - ugdyti moksleivių pilietinį ir istorinį sąmoningumą, skatinant domėjimąsi Lietuvos policijos istorija. 
4. Konkurso uždaviniai:
4.1. Supažindinti su Lietuvos policijos veikla.
4.2. Plėsti bendruomeniškumo ir atskirų socialinių grupių bendravimą.
4.3. Per sektinus atskirų asmenybių pavyzdžius, kelti policijos profesijos prestižą.
4.4. Ugdyti kritinį mąstymą, kūrybiškumą bei tiriamuosius gebėjimus;

II. KONKURSO DALYVIAI

5. Konkurso dalyviais gali būti Lietuvos bendrojo ugdymo  mokyklų ir lietuviškų mokyklų užsienyje 9-12 klasių moksleiviai. 

III. KONKURSO PASKELBIMO TVARKA IR INFORMACIJA

6. Apie konkursą organizatoriai paskelbia internetinėje Konkurso svetainėje, facebook paskyroje bei asmeniškai informuojant mokyklas. 
7. Informacija apie konkursą pateikiama ir projekto partnerių oficialiuose tinklapiuose.
8. Į mokyklas išsiunčiamas informacinis skelbimas, kuriame nurodoma: 
8.1.  Konkurso organizatoriai ir partneriai;
8.2.  Konkurso pavadinimas;
8.3.  Konkurso tikslai ir uždaviniai;
8.4. Dalyvių anketų pateikimo forma, data ir laikas;
8.5. Telefonų numeriai, elektroninio pašto adresai informacijai;
9. Su Konkurso nuostatais galima susipažinti  Konkurso tinklalapyje. 
10. Konkurso organizatoriai pasilieka teisę keisti konkurso temas kitais metais. 
IV. DALYVIO ANKETA

11. Konkurso dalyviai užpildo anketas, pagal 1 priede pateiktą formą. 
12. Anketos pateikiamos iki  2016m. spalio mėn. 20 d. šiais būdais: 
12.1.  Užpildžius anketą internetinėje svetainėje.
12.2. Siunčiant elektroniniu paštu.

V. KONKURSO EIGA

13. Konkursas vyksta  nuo 2016 m. spalio 20 d. iki 2016 gruodžio 30 d.  
13.1. Projekte užsiregistravusios  mokyklos atlieka kūrybinę – tiriamąją užduotį.
13.2. Mokiniai konkurso dalyviai turi sukurti realia istorine medžiaga paremtą publicistinio stiliaus rašinį, kuriame būtų išnagrinėtas nepriklausomos Lietuvos policininko pilietiškumo, atliekant tarnybinę pareigą, atvejis. Temą galima rinktis iš  dviejų istorijos laikotarpių: I Lietuvos Respublikos (1918 m. lapkritis – 1940 m. birželio 15 d.) arba II Lietuvos Respublikos (1991 - 1995 metai). Darbo herojus - tai Lietuvos policijos pareigūnas.
13.3. Darbo apimtis iki dviejų A4 formato puslapių, kuriuose teksto apimtis 27 eilutės Times New Roman šriftu, įskaitant dalyvio vardą, pavardę, mokyklą ir mokytojo vardą pavardę. Darbo pabaigoje kelios eilutės  skiriamos naudotos literatūros sąrašas, bet nedaugiau trijų leidinių.
13.4. Nugalėtojų trejetas paskelbiamas 2017 m. sausio 12 -13 d. LR Seime.

VI. VERTINIMO KOMISIJA

14. Vertinimo komisijos narius skiria konkurso organizatoriai. 

VII. VERTINIMO KRITERIJAI

15.   Darbo vertę nulemia:
15.1. temos aktualumas, temos pasirinkimo motyvacija;
15.2. temos atskleidimas, literatūrinis darbo pagrindas;
15.3. darbo kultūra; kalba, kompiuterinis raštingumas;

VIII. KONKURSO LAIMĖTOJŲ APDOVANOJIMAS

16. Laimėtojams skiriami piniginiai prizai:
16.1. Pirmos vietos laimėtojui mokiniui – 250 eurų, vadovui (mokytojui) – 150 eurų.
16.2. Antros vietos laimėtojui mokiniui – 150 eurų, vadovui (mokytojui) – 100 eurų.
16.3. Trečios vietos laimėtojui mokiniui – 100 eurų, vadovui (mokytojui) – 70 eurų.
16.4. Numatomi trys skatinamieji prizai – nemokamas apsilankymas UAB ,,Ekskomisarų biuras“ šaudykloje, apsilankymas Policijos departamento kinologijos centre, nemokamas apsilankymas Vilniaus privačios gimnazijos druskų kambaryje.
17. Laimėtojams įteikiami Lietuvos policijos veteranų asociacijos ir  Lietuvos istorijos mokytojų asociacijos diplomai. 
18. Kontaktinė informacija: 
Lietuvos policijos veteranų asociacija 654321vn@gmail.com mob. tel. 868242510
Lietuvos istorijos mokytojų asociacija istorijosmokytojai@gmail.com mob. tel. 868823303

Konkurso ,,Lietuvos policija“ dalyvio anketa  2016-2017 m. 

